Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa  3. 6. 2008 

Materiál číslo: 183 /2008

K bodu:  Prerokovanie Protestu prokurátora k VZN mestskej časti Bratislava-Petržalka
              č. 2/2007 o miestnych daniach – Návrh VZN, ktorým sa mení VZN mestskej 
              časti Bratislava-Petržalka č. 2/2007 o miestnych daniach

        

Predkladá:					 Návrh uznesenia:

Marián  Miškanin  				 Miestne zastupiteľstvo mestskej časti Bratislava- 
prednosta 				             Petržalka 

					             s a   u z n á š a 

Prerokované:	 
vo finančnej komisii MZ		             na Všeobecne záväznom nariadení,
dňa 19.5.2008                                                  ktorým sa mení VZN č.2/2007 o miestnych
                                                                        daniach 
v miestnej rade                                                                       
dňa 20. 5. 2008                                                                      

Spracovateľ:					

Julián Lukáček
vedúci finančného oddelenia

Dôvodová správa

Na základe podaného protestu okresného prokurátora  podľa § 22 ods. 1 písm. a/ bod 2 zákona č. 153/2001 Z. z. o prokuratúre, zo dňa 31. 3. 2008 a 11. 4. 2008 proti Všeobecne záväznému nariadeniu mestskej časti Bratislava-Petržalka č.2/2007 o miestnych daniach, zo dňa 30. 10. 2007, ktoré nadobudlo účinnosť 1. 1. 2008, boli jednotlivé pripomienky zapracované nasledovne:

§ 3 – Daň za psa.

Pôvodné znenie  VzN	Navrhovaná úprava textu	
6) Ak nejde o psa uvedeného v ods. 5) písm. b), sadzba dane za psa a kalendárny rok je 500,- Sk u osamelého dôchodcu s príjmom na hranici životného minima a občana s ťažkým zdravotným postihnutím.	6) Ak nejde o psa uvedeného v ods. 5) písm. b), sadzba dane za psa a kalendárny rok je 500,- Sk u osamelého dôchodcu s príjmom do výšky životného minima, alebo občana s ťažkým zdravotným postihnutím.	
8) Daňovník je povinný písomne oznámiť vznik daňovej povinnosti správcovi dane na tlačive, ktoré tvorí prílohu č.1 tohto nariadenia do 30 dní od vzniku daňovej povinnosti a v tejto lehote zaplatiť daň na zdaňovacie obdobie, alebo pomernú časť dane na zostávajúce mesiace zdaňovacieho obdobia. Pri oznamovaní daňovej povinnosti daňovník preukáže svoju totožnosť predložením občianskeho preukazu alebo iným dokladom totožnosti a očkovací preukaz psa – predmetu dane.	8) Daňovník je povinný písomne oznámiť vznik daňovej povinnosti správcovi dane na tlačive, ktoré tvorí prílohu č.1 tohto nariadenia do 30 dní od vzniku daňovej povinnosti a zaplatiť daň za psa do 15 dní odo dňa nadobudnutia právoplatnosti platobného výmeru. Pri oznamovaní daňovej povinnosti daňovník preukáže svoju totožnosť predložením občianskeho preukazu, alebo iným dokladom totožnosti a očkovací preukaz psa – predmetu dane.
	
11)Ak daňová povinnosť zanikne v priebehu zdaňovacieho obdobia  a daňovník to oznámi správcovi dane najneskôr do 30 dní odo dňa zániku daňovej povinnosti, správca dane
 na požiadanie vráti pomernú časť dane za zostávajúce zdaňovacie obdobie, za ktoré bola daň zaplatená. K ohláseniu zániku daňovej povinnosti daňovník predloží doklad od veterinára o úhyne psa, alebo o jeho zaregistrovaní v inej obci a vráti evidenčnú známku psa, ktorú dostal pri registrácii v mestskej časti 
Bratislava-Petržalka.	11)Ak daňová povinnosť zanikne v priebehu zdaňovacieho obdobia  a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce zdaňovacie obdobie, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi. K ohláseniu zániku daňovej povinnosti daňovník predloží doklad od veterinára o úhyne psa, alebo o jeho zaregistrovaní v inej obci a vráti evidenčnú známku psa, ktorú dostal pri registrácii v mestskej časti  Bratislava-Petržalka.	
14)Správca dane je oprávnený vyžiadať od správcu bytového domu zoznam majiteľov všetkých psov v dome chovaných, aj keď ešte dani nepodliehajú.

	14) Štátne a iné orgány a osoby, ktoré z úradnej moci alebo vzhľadom na predmet svojej činnosti vedú evidenciu osôb alebo majetku, sú povinné na výzvu správcu dane oznámiť údaje potrebné na vyrubenie a vymáhanie daní.	

§ 4 -  Daň za užívanie verejného priestranstva, okrem komunikácií I. a II. triedy

Pôvodné znenie  VzN	Navrhovaná úprava textu	
1) Verejným priestranstvom sú verejnosti prístupné pozemky vo vlastníctve obce, najmä ulice, námestia, parky, cesty, miestne komunikácie, chodníky, parkoviská, nábrežia, mosty, priechody, podchody, nadchody, schody, terasy domov, prístupové a zásobovacie rampy, trhoviská, detské ihriská, plochy verejnej zelene, pokiaľ sú vo vlastníctve Hlavného mesta SR Bratislavy, alebo mestskej časti.
	1) Verejným priestranstvom sú verejnosti prístupné pozemky vo vlastníctve obce, najmä ulice, námestia, parky, cesty, miestne komunikácie, chodníky, parkoviská, nábrežia, mosty, priechody, podchody, nadchody, schody, terasy domov, prístupové a zásobovacie rampy, trhoviská, detské ihriská, plochy verejnej zelene, pokiaľ sú vo vlastníctve Hlavného mesta SR Bratislavy, alebo mestskej časti. Verejným priestranstvom nie sú pozemky, ktoré obec prenajala podľa osobitného zákona.	

§ 5 – Daň za predajné automaty

Pôvodné znenie  VzN	Navrhovaná úprava textu	
6) Daňovník je povinný písomne oznámiť správcovi dane vznik daňovej povinnosti do 30 dní od vzniku daňovej povinnosti. Daňovník je povinný v tejto lehote zaplatiť daň na zdaňovacie obdobie, alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť, podľa rozhodnutia vydaného správcom dane.	6)Daňovník je povinný písomne oznámiť správcovi dane vznik daňovej povinnosti do 30 dní od vzniku daňovej povinnosti.
Správca dane vyrubí daň platobným výmerom, vyrubená daň je splatná do 15 dní odo dňa nadobudnutia právoplatnosti platobného výmeru.	
10) Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti podľa § 5, ods. 5), správca dane vráti na základe žiadosti daňovníka pomernú časť dane za zostávajúce mesiace zdaňovacieho obdobia, za ktoré bola daň zaplatená.	10) Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti podľa § 5, ods. 5), správca dane vráti pomernú časť dane za zostávajúce mesiace zdaňovacieho obdobia, za ktoré bola daň zaplatená.

§ 6 – Daň za nevýherné hracie prístroje

Pôvodné znenie  VzN	Navrhovaná úprava textu	
7)Daňovník je povinný písomne oznámiť správcovi dane vznik daňovej povinnosti do 30 dní od vzniku daňovej povinnosti. Daňovník je povinný v tejto lehote zaplatiť daň na zdaňovacie obdobie, alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť, podľa rozhodnutia vydaného správcom dane.	7) Daňovník je povinný písomne oznámiť správcovi dane vznik daňovej povinnosti do 30 dní od vzniku daňovej povinnosti.
Správca dane vyrubí daň platobným výmerom, vyrubená daň je splatná do 15 dní odo dňa nadobudnutia právoplatnosti platobného výmeru.	
11) Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti podľa § 6, ods. 6), správca dane vráti na základe žiadosti daňovníka pomernú časť dane za zostávajúce mesiace zdaňovacieho obdobia, za ktoré bola daň zaplatená.	11) Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti podľa § 6, ods. 6), správca dane vráti pomernú časť dane za zostávajúce mesiace zdaňovacieho obdobia, za ktoré bola daň zaplatená.

  Materiál bol zverejnený na našej webovej stránke a úradnej tabuli v stanovených termínoch. Bol prerokovaný v miestnej rade dňa 20.5.2008 s odporúčacím stanoviskom.

Návrh
Všeobecne záväzného nariadenia Mestskej časti Bratislava-Petržalka
číslo . . . ./2008 ktorým sa mení Všeobecne záväzné nariadenie mestskej časti Bratislava-Petržalka č. 2/2007 zo dňa 30. 10. 2007 o miestnych daniach

      Miestne zastupiteľstvo mestskej časti Bratislava-Petržalka podľa § 4 ods. 3 písm. i) a § 6 ods. 1 zákona Slovenskej národnej rady č. 369/1990 Zb. o obecnom zriadení v znení neskorších predpisov v spojení s § 29 a podľa § 15 ods. 2 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislavy v znení neskorších predpisov a článku 6 ods. 2 písm. ch) Štatútu hlavného mesta Slovenskej republiky Bratislavy v znení dodatkov sa uznieslo na tomto všeobecne záväznom nariadení:

§ 1

1. §3 ods. 6, sa mení nasledovne:

6) Ak nejde o psa uvedeného v ods. 5) písm. b), sadzba dane za psa a kalendárny rok je 500,- Sk u osamelého dôchodcu s príjmom do výšky životného minima, alebo občana s ťažkým zdravotným postihnutím.

2. §3 ods. 8,  sa mení nasledovne:

8) Daňovník je povinný písomne oznámiť vznik daňovej povinnosti správcovi dane na tlačive, ktoré tvorí prílohu č.1 tohto nariadenia do 30 dní od vzniku daňovej povinnosti a zaplatiť daň za psa do 15 dní odo dňa nadobudnutia právoplatnosti platobného výmeru. Pri oznamovaní daňovej povinnosti daňovník preukáže svoju totožnosť predložením občianskeho preukazu, alebo iným dokladom totožnosti a očkovací preukaz psa – predmetu dane.

3. §3 ods. 11, sa mení nasledovne:

11) Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dni odo dňa zániku daňovej  povinnosti, správca dane vráti pomernú časť dane za zostávajúce zdaňovacie obdobie, za ktoré bola daň zaplatená. Nárok  na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi. K ohláseniu zániku daňovej povinnosti daňovník predloží doklad od veterinára o úhyne psa, alebo doklad  o jeho zaregistrovaní v inej obci a vráti evidenčnú známku psa, ktorú dostal pri registrácii v mestskej časti Bratislava-Petržalka.

4. §3 ods. 14, sa mení nasledovne:

14) Štátne a iné orgány a osoby, ktoré z úradnej moci alebo vzhľadom na predmet svojej 
činnosti vedú evidenciu osôb alebo majetku, sú povinné na výzvu správcu dane oznámiť údaje potrebné na vyrubenie a vymáhanie daní.

5. §4 ods. 1, na konci odseku sa pripája veta:

1)Verejným  priestranstvom nie sú pozemky , ktoré obec prenajala podľa osobitného zákona.

6. §5 ods.6 , posledná veta sa mení nasledovne:,
   
Správca dane vyrubí daň platobným výmerom ,  vyrubená daň je splatná do 15 dní odo dňa nadobudnutia právoplatnosti platobného výmeru.

 7. §5 ods.10 sa  vypúšťajú slová :

„  na základe žiadosti daňovníka „ 
 
8. §6 ods.7 , posledná veta sa mení nasledovne:
   
Správca dane vyrubí daň platobným výmerom,  vyrubená daň je splatná do 15 dní odo dňa nadobudnutia právoplatnosti platobného výmeru.

9. §6 ods. 11  sa vypúšťajú slová :

„na základe žiadosti daňovníka“

§ 2

Toto všeobecne záväzné nariadenie nadobúda účinnosť dňom..................

                                                                                                               Milan Ftáčnik
                                                                                                                    starosta

Stanovisko
finančnej komisie pri miestnom zastupiteľstve Bratislava-Petržalka zo dňa 19.05.2008

Prítomní: Mgr. Belohorec, Ing. Vermeš,  Ing. Plšek, Ing. Hanák, Mgr. Bakerová-Dragúňová, Ing. Kocka, p. Števove

Neprítomní: Ing. Weissensteiner, MUDr. Janota, PhD., CSc

K bodu: Prerokovanie protestu prokurátora k VZN o miestnych daniach.

Stanovisko:
Finančná komisia doporučuje materiál schváliť.

Hlasovanie:
Prítomní : 7
Za           : 7
Proti        : 0
Zdržal sa : 0

V Bratislave 19.05.2008                                                    Mgr. Michal Belohorec v.r.
                                                                                             predseda FK
Za správnosť: Ing. Lukáček